kardosdrur/scandi-wiki huggingface dataset:
FL Studio

FL Studio, også kendt som FruityLoops, er et digitalt lydprogram. Programmet er udviklet af Didier Dambrin for det belgiske firma Image-Line Software, og første version blev udgivet i december 1997. FL Studio har en arbejdsflade centreret omkring en sequencer. Færdiggjorte sange eller klip kan eksporteres til WAV, MP3 eller Ogg Vorbis. FL Studio gemmer projekter i flp-formatet. FL Studio er udviklet i Borland Delphi. På trods af at der ikke er planer om at udvikle en version til Linux eller Mac OS X, indikerede Image-Line fra september 2008, at de støtter brugere der kører FL Studio via Boot Camp på Mac-computere. Image-Line tilbyder livsvarige opdateringer af FL Studio, som gratis kan hentes fra internettet. Ifølge Image-Line gør det teknisk support nemmere og mindsker piratkopiering.

Fl Studio bliver markedsført i forskellige udgaver, som hovedsageligt varierer i mængden af tilgængelige VST'er, effekter og presets. I øjeblikket er Fruity Edition, Producer Edition og Signature Bundle de tilgængelige udgaver der er kompatible med Windows, ud over den gratis demo. Desuden har Image-Line udgivet versioner til iOS og Android.

Programmet har været starten for mange electronica-musikere.

Brugerfladen 
FL Studios brugerflade består af fem frit bevægelige vinduer. Fl Studio understøtter brugen af dobbelt og tredobbelt skærmopsætning. Channel-vinduet tillader brugeren at indsætte VSTi'er, lydspor samt samplers og knytte dem til et mixerspor. Channel-vinduet indeholder desuden en step sequencer, hvor man hurtigt kan skabe rytmer. Piano roll-vinduet bruger man til at komponere melodier. Det er opsat som et todimensionelt net, hvor den vertikale akse repræsenterer tonehøjde og den horisontale akse repræsenterer tid. I playlist-vinduet kan man arrangere de mindre musikstykker, man har sammensat i channel-vinduet, til et samlet stykke musik. Mixer-vinduet bliver brugt til at balancere lydniveauer, tilføje forskellige effekter samt optage diverse. Browse-oversigten giver hurtig adgang til alle ens samples, plugins, presets og andre flp-filer.

Musikprogrammer
Multimedieprogrammer til Windows
Maria Lucia Rosenberg

Maria Lucia Heiberg Rosenberg (født 9. februar 1984) er en dansk sangerinde og skuespiller. Hun blev landskendt, da hun vandt en pladekontrakt med EMI i TV 2-programmet Popstars i 2003. Debutsinglen "Taking Back My Heart" (2004) lå otte uger i træk på førstepladsen af hitlisten. Albummet, That’s Just Me, solgte 22.000 eksemplarer.

Hun har senere skabt sig en karriere inden for teaterbranchen blandt andet med hovedroller i Skønheden og udyret på Det Ny Teater, Aladdin på Fredericia Teater (senere genopført på Operaen i København) og West Side Story på Gasværket. Den 8. maj 2011 modtog hun Reumertprisen som årets sanger for sin rolle som Elphaba i Wicked på Det Ny Teater.

Hun deltog i programmet Vild med dans i 2013, hvor hun dansede med Morten Kjeldgaard.

I 2013 lagde hun stemme til (snedronningen) Elsa i Disneys tegnefilm Frost og sang dermed også den danske version af den meget roste og omtalte titelsang "Let It Go" ("Lad det ske"). Maria Lucia blev blandt andet valgt, da hun i Wicked spillede Elphaba, der i Broadway-versionen spilles af Idina Menzel, som lægger stemme til Elsa i originalversionen af Frozen. I den tyske, hollandske og hebraiske version er der lavet samme gimmick, hvor skuespilleren bag Elphaba lægger stemme til Elsa.

I 2011 og 2014 afholdt DR en række koncerter rundt omkring i landet, hvor kendte sange fra Disneys klassikere blev fremført af DR UnderholdningsOrkestret og DR VokalEnsemblet, og hvor Maria Lucia medvirkede sammen med blandt andet Stig Rossen og Annette Heick.

Film 

 Maria i Tøser + Drengerøve fra 1998.

Tegnefilm

Teater 
 Belle i Skønheden og udyret på Det Ny Teater (2005)
 Maria i West Side Story på Gasværket (2006)
 Marie Krøyer i Lyset over Skagen (2007)
 Anastasia i Olsen Banden og den Russiske Juvel i Tivolis koncertsal (2008)
 Kate i The Wild Party på Gladsaxe Ny Teater (2008)
 Iben i Elsk mig i nat på Gasværket (2009)
 Eponine i Les Misérables på Det Ny Teater (2009)
 Elphaba i Wicked på Det Ny Teater (2011)
 Sugar Kane i Sugar – Ingen er fuldkommen på Folketeatret (2011)
 Florence i Chess på Aarhus Teater (2012)
 Iben i Elsk mig i nat i Musikhuset Aarhus (2012)
 Jasmin i Aladdin the Musical på Fredericia Teater og Operaen (2012/2013)
 Fiona i Shrek - The Musical i Forum Copenhagen (2013)
 Belle i Skønheden og udyret på Det Ny Teater (2014)
 Maria i Sound of Music på Det Ny Teater (2015)
 Sammen med Preben Kristensen hovedkraft i I Love Musicals 2 (2016)
 Aliena i Jordens søjler på Østre Gasværk Teater (2016-17)
 Roxie Hart i Chicago på Det Ny Teater (2017)
 Annie i Annie Get Your Gun på Det ny Teater (2017)
Jenna i Waitress på Det Ny Teater (2021)

Diskografi

Album 
 Chess highlights fra Aarhus Teater (2012)
 That’s Just Me (2004)

Singler 
 "Taking Back My Heart" (2004)

Kilder

Eksterne henvisninger 
 

Sangere fra Danmark
Popstars-deltagere
Personer i Kraks Blå Bog
Studenter fra Aarhus Katedralskole
Modtagere af Teaterpokalen
Ferrit

Ferrit har flere betydninger:
Ferrit (jern)
Ferrit (magnet)
Ferritperle
Ferritkerne
Ferritkernelager
Ferritstøjfilter
Calciumaluminoferrit
Gehrdt Bornebusch

Gehrdt Hinrich Bornebusch (15. april 1925 i Ordrup – 10. november 2011 i Humlebæk) var en dansk modernistisk arkitekt og kongelig bygningsinspektør.

Han blev murersvend i 1947, tog afgang fra Det tekniske Selskabs Skole 1947 og afgang som arkitekt fra Kunstakademiets Arkitektskole i 1950. Tre år senere vandt han Akademiets lille guldmedalje. I 1956 gik han i kompagniskab med Max Brüel og Jørgen Selchau, hvorefter trioen vandt adskillige tegnekonkurrencer. Den mest kendte er Herlev Hospital (1965-1976), der var et af datidens største projekter. Kompagniskabet endte dog i henholdsvis 1970 og 1985, hvorefter Gehrdt Bornebusch fortsatte med sin egen tegnestue i København.

Han modtog Træprisen 1966, Eckersberg Medaillen 1973 og Betonprisen 1982. Fra 1995 modtog han den livsvarige kunstnerydelse.

Som kongelig bygningsinspektør i perioden 1982-1995 var han desuden hovedkraften bag adskillige restaureringsopgaver, bl.a. Ridebaneanlægget ved Christiansborg Slot i 1986-1996, Nationalmuseet i 1987-1996 og Brumleby i 1991-1996.

Bornebusch døde i 2011 og blev begravet fra Humlebæk Kirke.

Udvalgte byggerier 

 Vangeboskolen, Holte (1957)
 Skt. Jørgensbjerg Skole, Roskilde (1960)
 Langemarkskolen, Horsens (1964)
 Herlev Hospital (1966)
 Sommerhus, Toftevej/Nordre Strandvej, Tisvilde (1972)
 Esbjerg Seminarium (1973)
 Den Danske Ambassade, Beijing (1974)
 Vejen Gymnasium (1981)
 Tårnby Bibliotek (1983)
 Livornoparken, København (1991)
 Center for Skov og Landskab, Hørsholm (1995)
 Schifters Kvarter, Holmen (2001)

Referencer

Eksterne henvisninger 
 
 Bornebusch Tegnestue
 Bygningsværk af Gehrdt Bornebusch i Arkitekturbilleder.dk
 

Arkitekter fra Danmark
Kongelige bygningsinspektører
Kunstnere på finansloven (afdøde)
Modernistiske arkitekter
Danskere i 1900-tallet
Modtagere af Eckersberg Medaillen
Personer i Kraks Blå Bog (afdøde)
Personer fra Ordrup
Paul Troost

Paul Ludwig Troost (17. august 1878 i Elberfeld – 21. januar 1934 i München) var en tysk arkitekt. Blandt andet opførte han fra 1933 det såkaldte Führerbau ved Königsplatz i München og havde ansvaret for ombyggelsen af det såkaldte Braunes Haus i München.

Troost studerede arkitektur ved Technischen Hochschule Darmstadt bl.a. under professor Karl Hofmann. Efter studietiden arbejde han i begyndelsen under dennes bror Konsistorialbaumeister Ludwig Hofmann og fra ca. 1900 som kontorchef ved Martin Dülfer i München. Fra 1904 (nogle kilder siger 1906) arbejdede han som selvstændig arkitekt i München. Mellem 1912 og 1930 indrettede han adskillige atlanterhavsdampere for Norddeutscher Lloyd. Han bidrog væsentligt ved indretningen af slottet Cecilienhof.

Før Albert Speer var Troost Adolf Hitlers yndlingsarkitekt, og for ham ombyggede han fra 1933 den såkaldte "Führerwohnung" i det gamle rigskancelli og udstyrede det i typisk 3. rige stil. I den forbindelse benyttede Troost i vidt omfang stilelementer og motiver fra indretningen af dampskibene og et monumentaliseret Art Deco. Hans mest kendte bygningsværk er det efter hans død færdiggjorte "Haus der Deutschen Kunst" (nu: Haus der Kunst) i München, hvor den "Store tyske kunstudstilling" blev holdt. 

Efter sin død blev Troost i 1937 tildelt den nye Deutscher Nationalpreis für Kunst und Wissenschaft. Hans enke Gerdy Troost havde efterfølgende stor indflydelse på arkitekturen under nationalsocialismen.
Troost ligger begravet på Münchner Nordfriedhof.

Byggerier 

(Udvalg)

 1902: Becker Familiegravstedet på den jødiske kirkegård i Berlin-Weißensee (som Martin Dülfers medarbejder)
 ca. 1903: Bolig for landskabsmaleren professor Benno Becker i München-Bogenhausen (som Martin Dülfers medarbejder) (nedrevet i 1968)
 1905–1906: Bolig for Felix von Rath i München-Schwabing
 ca. 1907: Bolig i Schwerin
 1907–1909: Boligen Chillingworth i Nürnberg
 1933–1936: "Forvaltningsbyggeri" og "Führerbau" forr NSDAP i München
 1933–1937: "Haus der Deutschen Kunst" i München

Arkitekter fra Tyskland
Rättviks kommun

Rättviks kommune ligger nordøst for Siljansøen, i det svenske län Dalarnas län i Dalarna. Kommunens administrationscenter ligger i byen Rättvik.

Byer og landsbyer 
I Rättvik kommune ligger seks byer og landsbyer
Indbyggere pr.  31. december 2005.

Eksterne henvisninger 

 Kommunens hjemmeside

Kommuner i Dalarnas län
Smedjebackens kommun

Smedjebacken kommune ligger i den sydlige ende af det svenske län Dalarnas län i Dalarna. Kommunens administrationscenter ligger i byen Smedjebacken.

Smedjebacken er en gammel fabriksby, som ligger ved søen Barken der har afløb i  Kolbäcksån, som løber gennem kommunen ned mod Mälaren, gennem Strömsholms kanal via Fagersta, Virsbo, Surahammar, Hallstahammar og Kolbäck.

Byer og landsbyer 
I kommunen er der mange byer og landsbyer, blandt andre Smedjebacken, Morgårdshammar, Hagge, Gubbo, Åsmansbo, Jobsbo, Söderbärke, Nor, Larsbo, Vad, Vanbo, Tolvsbo, Huggnora, Björsbo, Lernbo, Österbo, Björsjö, Saxehammar, Nyfors og Malingsbo.

Eksterne henvisninger 

 Kommunens hjemmeside

Kommuner i Dalarnas län
Säters kommun

Säter kommune ligger i det svenske län Dalarnas län i Dalarna. Kommunens administrationscenter ligger i byen Säter.

Kommunens største sø er Ljustern ved hovedbyen Säter, men der findes mange mindre søer.
Et antal mindre bjerge findes i kommunen, med Bispbergs klack som det mest markante.

Byer og landsbyer 
Indbyggertal pr. 31. december 2005.

Eksterne henvisninger 

 Kommunens hjemmeside 

Kommuner i Dalarnas län
Barken

Barken er en sø i Dalarnas län i Sverige. Den består af to sammenhængende lange smalle søer, Södra (søndre) og Norra (nordre) Barken. Søen ligger 100 meter over havet og har et  areal på 34 km². Største dybde er i  Norra Barken som er op til 37 meter dyb. Søen har udløb i Kolbäcksån, som løber  til Mälaren. Gennem Strömsholms kanal har søen sejlbar forbindelse med Mälaren. 

Dalarna
Søer i Sverige
Amanda Sørensen

Amanda Sørensen (født 18. november 1985) er dansk BMX-rytter. Hun kører for Skanderborg BMX klub, og blev nummer seks ved VM-semifinalen i 2008 og deltog i sommer-OL 2008 i Beijing i Kina.

Eksterne henvisninger

Personer fra Skanderborg
Deltagere for Danmark ved sommer-OL 2008
Kvindelige cykelryttere fra Danmark
BMX-ryttere
Strömsholms kanal

Strömsholms kanal er en af Sveriges længere kanaler. Den strækker sig fra Strömsholms slot ved Mälaren gennem kommunerne Hallstahammar, Surahammar og Fagersta til søen Barken i Smedjebackens kommun. Strækningen følger Kolbäcksåns løb. Den er 107 kilometer lang, hvoraf de 12 kilometer er udgravet. Der er 36 sluser med et fald fra Barken til Mälaren på 99 meter.

Historie 
Kanalen blev bygget i slutningen af 1700'tallet for at dække bjergværkernes, og deres fabrikkers transportbehov. Færdige produkter fra virksomhederne i dalen Smedjebacken, Fagersta, Virsbo, Ramnäs, Surahammar og Hallstahammar fragtedes til Västerås og Stockholm og videre for eksport. Strækningen blev opmålt og kortlagt i 1774, hvorefter man oprettede et selskab, Strömsholms Slusswerk i 1776 som påbegyndte byggeriet i 1777. Projektet blev ledet af Johan Ulfström (1733–1797). Ulfström havde tidligere bl.a. været ansvarlig for ombygningen af Hjälmare kanal, Akademeikvarnen og Rådhuset i Uppsala. Kanalen blev indviet i 1787 af Kong Gustav 3. af Sverige men blev først helt færdig i 1795. Ved indvielsen sejlede kongen i åben slup fra søen Barken ned til Hallstahammar, hvor han døbte samtlige sluser på turen, og gjorde festlige ophold ved fabrikkerne langs kanalen.

1800'tallet 
Teknikken viste sig snart at være utilstrækkelig, og kanalen mistede med tiden sin betydning. I begyndelsen af 1842 blev kanalen renoveret, under ledelse af oberstløjtnant Johan Edström (1781–1848) og efter ham Johan af Kleen (1800–1884). Kanalen blev gjort bredere og dybere, og tre sluser blev nybygget. Kanalen blev genindviet i 1860.
I forbindelse med ombygningen omdannedes i 1846 Strömsholms Slusswerk til Strömsholms Nya Kanalaktiebolag som i dag er landets ældste virksomme aktieselskab.

Både ved bygningen og ved renoveringen i 1800'tallet fremførtes mulighederne for at forlænge kanalen til Ludvika og søen Väsman og videre til Dalälven. Disse forskellige forslag blev fremført utallige gange, men endlig afskrevet i 1941.

Nutiden 
Med jernbanerne og landevejstrafikken mistede kanalen sin betydning. Fra cirka 1940 var trafikken minimal og man diskuterede en nedlæggelse. Kommunerne langs kanalen engagerede sig efter en udredning og i tiden 1963 til 1970 renoverede man kanalen igen, med henblik på fritidstrafik. Fra 1984 ejes kanalselskabet af "Stiftelsen för främjande av trafiken på Strömsholms kanal" (86 procent). Kanalen blev bygningsfredet i 1990.

Eksterne henvisninger 

 Strömsholms kanal

Kanaler i Sverige
Sveriges geografi
Viktor Suvorov

Viktor Suvorov (, født 20. april 1947) er et pseudonym for Vladimir Bogdanovitj Resun (russisk:Влади́мир Богда́нович Резу́н), som er en russisk forfatter. Han har skrevet flere bøger om Sovjetunionens forsvar og sikkerhed, herunder bøgerne "Inside the Soviet Army" og "Inside the GRU".

Faglitterære forfattere fra Rusland
Harald T. Friis

Harald Trap Friis (27. februar 1893 i Næstved – 15. juni 1976 i Palo Alto, Californien), som publicerede som H. T. Friis, var en kendt danskfødt amerikansk radio ingeniør, hvis arbejde ved Bell Labs ydede et pionerbidrag til radioudbredelse, radioastronomi og radar. Hans to Friis formler er stadig vidt anvendte.

Udvalgt arbejde 
 H.T.Friis, Proc. IRE, vol. 34, p.254, 1946. (Friis transmission equation)
 Seventy Five Years in an Exciting World, San Francisco Press, 1971. Autobiography.

Eksterne henvisninger 
 IEEE History Center biography
 Gordon K. Teal, "Single Crystals of Germanium and Silicon--Basic to the Transistor and Integrated Circuit", IEEE Transactions on Electron Devices, vol. ED-23, no. 7, July 1976.
 time.com: Milestones, Jun. 28, 1976

Ingeniører fra Danmark
Alliancen (Island)

Samfylkingin - Jafnaðarmannaflokkur Íslands (officielt dansk navn: Alliancen, men ofte Socialdemokratisk Alliance) er et socialdemokratisk parti i Island. Partiet er et resultat af en sammenslutning af fire partier; Islands Socialdemokratiske Parti (Alþýðuflokkurinn), Kvindelisten (Samtök um kvennalista), det socialistiske Folkealliancen (Alþýðubandalagið) og det venstrepopulistiske Folkebevægelsen (Þjóðvaki). 

Alliancen opstillede en fælles liste til altingsvalget 1999, selv om partiet formelt set ikke blev etableret før i maj 2000. Sammenslutningen var et forsøg på at forene venstrefløjen i islandsk politik for at skabe en modvægt til Selvstændighedspartiets dominerende rolle. 

Efter altingsvalget 2007 dannede Alliancen og Selvstændighedspartiet en fælles regering, som i januar 2009 ophørte på grund af dens rolle i bankkrisen, og uden nyvalg dannede Alliancen og Venstrepartiet - De Grønne derefter en mindretalsregering med Jóhanna Sigurðardóttir fra Alliancen som statsminister. Regeringspartierne fik stort flertal ved altingsvalget i 2009, og Jóhanna Sigurðardóttir kunne fortsætte som regeringsleder frem til valgnederlaget i 2013, hvorefter hun gik af som partiformand, og Árni Páll Árnason tog over. 

Partiets vælgeropbakning faldt i de følgende år til under 10% i en række meningsmålinger og prægedes af interne stridigheder. Det afholdt derfor en ekstraordinær partikongres 3-4 juni 2016 for at vælge ny formand, hvor tidligere finansminister og gruppeformand Oddný G. Harðardóttir blev valgt til formand. Partiet fik et historisk dårlig valg i 2016, hvor det med nød og næppe klarede spærregrænsen med 5.7% af stemmerne og blot fik 3 mandater, hvorefter Oddný afgik som formand, og næstformanden Logi Már Einarsson tog over. Han anlagde en folkelig stil og under valgkampen 2017 sluttede den populære tidligere Reykjavík borgmester og komiker Jon Gnarr sig tiil partiet, og mange prominente kunstnere stillede op på dets lister. Det sikrede en fremgang på 6.4% og fire ekstra mandater. Partiet endte dog ikke opposition, da de tre andre gamle partier Venstrepartiet – De Grønne, Selvstændighedspartiet og Fremskridtspartiet dannede regering under Katrin Jakobsdottirs ledelse.

Partiledere

Formænd

Næstformænd

Altingsmedlemmer

Ekstern henvisning 
 Samfylkingin

Politiske partier i Island
Socialdemokratiske partier
Bevtoft

Bevtoft (tysk: Bevtoft eller Beftoft) er en lille by i Sønderjylland med , beliggende i Bevtoft Sogn. Byen ligger i Haderslev Kommune og tilhører Region Syddanmark. 

I den nordlige del af byen ligger Bevtoft Kirke. Kirken er en romansk bygning fra 1100-tallet med adskillige alterfigurer fra Middelalderen. 1 kilometer nordøst for byen finder man Bevtoft Plantage.

Fra Bevtoft er der knap 11 kilometer til Toftlund, 12 kilometer til Vojens, 16 kilometer til Gram og 25 kilometer til de to større byer Haderslev og Aabenraa. 

Sangerinden Birthe Wilke har siden 1988 været bosat i Bevtoft. Hans Andersen Krüger blev født i Bevtoft i 1816 og har en gravsten ved Bevtoft Kirke.

Bevtoft blev i 2019 kåret til Årets Lokalsamfund i Haderslev Kommune efter at have genstartet byens købmand to gange, afholdt koncerter med blandt andet Sylvester Larsen, søn af Kim Larsen, og derudover formået at udvikle den lokale idrætsforening.

Byen har både kirke, skole, børnehave, købmand, idrætshal og forsamlingshus og tilbyder også udendørsaktiviteter i form af bålsted og shelter lige ved siden af Gels Å.

Bevtoft afholder den årlige byfest i slutningen af maj/starten af juni, hvor der arrangeres mudderløb, fællesspisning, banko, rundbold og en masse aktiviteter for de små. 

Bevtoft Ringridderforening blev stiftet i 1928 og afholder ringridning hvert år i maj for alle, der ønsker at deltage.

Frank Erichsen, kendt fra programmet Bonderøven, er født i Bevtoft.

Galleri

Referencer

Eksterne henvisninger 
 Bevtoft Sogn

Byer i Haderslev Kommune
Byer i Sønderjylland (under den danske stat)
Byer og bydele med genforeningssten
Ronald

Ronald er et mandsnavn, afledet af norrønt Ragnvaldr, sammensat af regin (= råd, afgørelse) og valdr (= hersker). Navnet vandt udbredelse i Skotland ved skandinavisk bosætning. I 1900-tallet blev navnet udbredt i den engelsktalende verden. I 1990 kom det på 21.plads i USA, hvor op mod 1,1 million (0,73 %) hed Ronald. 

På fransk kendes det i formen Renault, på tysk som Reinhold.

Særlig kendt er Harald Hårfagres forbundsfælle Ragnvald Mørejarl.

Noter

Se også
Reginald
Ronnie

Drengenavne
Beatrice (Nebraska)

Beatrice er en amerikansk by og administrativt centrum for det amerikanske county Gage County, i staten Nebraska. I 2000 havde byen et indbyggertal på .

Ekstern henvisning 
 Beatrices hjemmeside 

Byer i Nebraska
Amaka Hahina

Amaka Hahina var et fransk dark ambient-projekt lavet af black metal-musikeren Beleth'Rim (her under navnet The Black Lord Beleth'Rim). Det nåede at udgive en række demoer og et enkelt studiealbum inden det blev opløst. 

Projektet er blevet forbundet med Les Légions Noires, da Beleth'Rim var aktiv i LLN-bandet Torgeist, og der hersker stadig en del debat om Amaka Hahina var en del af Les Légions Noires, eller om LLN var blevet opløst inden.

Medlemmer 
 The Black Lord Beleth'Rim – Synthesizer, effekter

Diskografi

Studiealbum 
 2002: Aheah Saergathan!

Demoer 
 2001: Demetria
 2001: Elsia Keth
 2001: Seream Iarkham Beleth'Rim

Eksterne henvisninger 
 

Ambient
Musikgrupper fra Frankrig
Musikgrupper fra 2001
Aheah Saergathan!

Aheah Saergathan! er debutalbummet fra det franske dark ambient-projekt Amaka Hahina. Det blev samtidig projektets eneste udgivelse som ikke var en demo og Amaka Hahina blev opløst efter udgivelsen.

Spor 
 "Meah Metreah	11:53	
 "Souffle de Devastation – La Mort fauche Et le Chaos Emporte..." – 04:48
 "Psalmodies – Eah Ethethria Kalkethre" – 04:27
 "Haine, Meurtre Et Suicide..." – 05:01
 "O Solitude, accueille-moi!" – 04:12
 "Malediction – Eliah Selenethethria" – 05:42

Eksterne henvisninger 
 

Ambient
Amaka Hahina-album
Album fra 2002
Maria Garde

Maria Garde (født 17. februar 1968) er en dansk skuespiller og teaterchef.

Hun er datter af skuespiller Annie Birgit Garde. Hun debuterede med hovedrollen i Anne Franks dagbog på Amager Scenen i 1982. I 1985 medvirkede hun i Vildanden på Nørrebros Teater, og i 1993 spillede hun sammen med sin mor i Glasmenageriet på Teatret bag Kroen i Ordrup. 

Siden er det blevet til flere roller, ofte i børne- og familieopsætninger. Blandt andet har hun været en del af ensemblet på Marionetteatret i Kongens Have. Siden 2006 har hun været leder af Det Ny Familieteater.

Filmografi

Tv-serier 
 Gøngehøvdingen (1991-1992)

Eksterne henvisninger 
 

Skuespillere fra Danmark
Anders Boelskifte

Anders Boelskifte (født 17. februar 1954 i Roskilde) er en dansk forsvarsadvokat.

Boelskifte er student fra Roskilde Katedralskole og blev i 1977 cand.jur. fra Københavns Universitet. I 1980 blev han partner hos advokat Jørgen Jacobsen. 

Han har været forsvarer i en række større straffesager, bl.a. i sagen om de stråleramte Thule-arbejdere og for Abdoulghani Tokhi i Glasvej-sagen. Han har også repræsenteret danske rygere i deres kamp for at få erstatning fra Skandinavisk Tobakskompagni. Siden 2002 har han været advokat for Tvind-stifteren Mogens Amdi Petersen 

Advokater fra Danmark
Dagmar Brendstrup

Dagmar Helles Brendstrup (født 17. februar 1953) er  dansk journalist og foredragsholder, der bl.a. har været direktør for Glasmuseet Ebeltoft.
Dagmar Brendstrup blev uddannet journalist fra Danmarks Journalisthøjskole og Vestkysten i 1979. Som nyuddannet kom hun til Østjyllands Radio i Århus og i 1981 til Kanal 94 i Vejle. I 1985 blev hun ansat i DR-Provinsafdelingen i Århus, hvor hun i de kommende år fungerede som studievært, reporter, redaktionssekretær og redaktør. 

I 2001 forlod hun DR for at blive direktør for Glasmuseet Ebeltoft. Hun vendte tilbage til DR i 2004, hvor hun blev chef for DR Fakta. Fra 2006 - 2013 var hun atter udnævnt til direktør for Glasmuseet Ebeltoft. Fra 2013 - 2015 var hun projektleder i Midtjysk Turisme for projektet RETHINK Kulturturisme.

Dagmar Brendstrup holder foredrag om mennesker og værdier, om positiv energi og om at huske øjeblikkene. Hun ejer slægtsgården Mariendal, er næstformand i Ejendomsfonden Den Ny Maltfabrik og medlem af Kunstudvalget på Hospice Djursland.

Eksterne kilder/henvisninger 

 Link til officiel hjemmeside 

 	

Journalister fra Danmark
Erhvervsfolk fra Danmark
Museumsfolk fra Danmark
Ansatte i DR